tasyā́sthīnyevá pariśrítastā́ḥ ṣaṣṭíśca trī́ṇi ca śatā́ni bhavanti ṣaṣṭíśca ha vai trī́ṇi ca śatā́ni púruṣasyā́sthīni majjā́no yájuṣmatya íṣṭakāstā́ḥ ṣaṣṭíścaiva trī́ṇi ca śatā́ni bhavanti ṣaṣṭíśca ha vai trī́ṇi ca śatā́ni púruṣasya majjānó'tha yā́ amūḥ ṣáṭtriṃśadíṣṭakā atiyánti yaḥ sá trayodaśo mā́sa ātmā́ prāṇaḥ sa tásya triṃśádātmánvidhā́ḥ pratiṣṭhā́yāṃ dvé śīrṣandve tadyatte dve bhávato dvíkapālaṃ hi śiró'tha yénemā́ni párvāṇi sáṃtatāni tatsū́dadohā áthaitáttrayaṃ yénāyámātmā práchanno lóma tváṅmāṃsamíti tatpúrīṣaṃ yatpíbati tā ā́hutayo yádaśnā́ti tā́ḥ samidhó'tha yádātmétyākhyāyáte tállokampr̥ṇā tadvā́ etatsárvamātmétyevā́khyāyate tatsárvo'gnírlo